זאת וזאתי

זאת וזאתי היא סדרה קומית ישראלית העוקבת אחר עלילותיהן של תותית ומילעל, שתי זמרות כושלות שמנסות למצוא את מקומן בתעשיית הבידור. הסדרה שודרה החל מ-8 בנובמבר 2019 עד ה-10 בינואר 2020 ברשת 13 וכללה 10 פרקים. בעתיד צפויה לעלות ב-HOT הסדרה "ממושטרות", המשמשת כספין אוף לסדרה זו. תותית ומילעל הן שתי זמרות כושלות שמנסות למצוא את עצמן בג'ונגל של תעשיית הבידור בעזרת אמרגן בינוני ומבוהל. בכל פרק הצמד מוצא עצמו בסיטואציות קיצוניות במטרה לכתוב שיר חדש. בין השאר השתיים יוצאות לקמפינג בטבע, מתגייסות לצבא, מתאשפזות בבית חולים ואף מקימות מפלגה. אף על פי שהן לכאורה כושלות בכל פעם בניסיון לכתוב שיר, כמעט בכל פרק משובץ שיר הומוריסטי בביצוען הקשור לעלילת הפרק. הסדרה מאופיינת בהומור בוטה, שירים הומוריסטיים, סלבריטאים בתפקידי אורח ושימוש נרחב בסלנג להט"בי. תותית (גיתית פישר) – דמות שהחלה בסרטונים קומיים שיצרה גיתית פישר ביוטיוב. זמרת כושלת והשותפה של מילעל. תותית היא הצלע האקטיבית והמובילה בין השתיים. על אף שהיא אופטימית ובעלת יוזמה והערכה עצמית גבוהה, היא גם גסת רוח, בוטה ואנוכית ואף הפגינה בסדרה התנהגות המעידה על בעיות אישיות הקשורות בנרקיסיזם, סנוביות, אגואיסטיות והיפר-סקסואליות. מרבה להשתמש בסלנג המושאל מתרבות הלהט"ב באופן רועש וסטראוטיפי. טבעונית. נוהגת אחת לפרק להסביר לעומק בדרכה הייחודית סוגיה מסוימת על רקע מסך לבן ואל מול המצלמה. מילעל רבינוביץ' (אושרית סרוסי) – זמרת כושלת והשותפה של תותית. הצלע הפאסיבית בין השתיים. מילעל נאיבית, מעופפת, מתונה וצנועה יותר מתותית, ובאחד הפרקים אף מתגלה כי קיבלה ציון מעולה בבחינה הפסיכומטרית, מה שיכול להעיד על אינטליגנציה גבוהה. אולם, היא גם מפגינה סימנים של תלותיות, חוסר ביטחון ודימוי גוף שלילי. משתמע שהיו לה מערכות יחסים כושלות רבות. נוהגת להתעצבן ולחזור על משפטים, רגישה מאוד ואף בוכה בחלק גדול מהפרקים. נוהגת להגיד הרבה "יאללה" ו"ככה" ובנוסף מתקשה בהבנת סיטואציות (בדומה לתותית) ומתאפיינת במשפטים רנדומליים ולא קשורים. רוננדו גוטן-שטלוחץ (חן רוטמן) – האמרגן של תותית ומילעל. המשרד שלו ממוקם במקלט תת-קרקעי. בקושי מספק לתותית ומילעל עבודות, כועס עליהן על כך שהן לא מספקות להיטים ומשום כך שולח אותן לעבור חוויות הזויות. דראל (סמירה סרייה) - העוזרת של רוננדו במשרד. עובדת במדור הטכני באמרגנות. קשוחה ופרקטית. התלוותה לתותית ומילעל לקמפינג בטבע. אמא של מילעל (זהבה בן) – אמא של מילעל מתה ברוורס, הגיעה לגיהנום אחרי שבכניסה לגן עדן גילו שיש חוב לא גמור על מסלקה ובגיהנום שם כולם יושבים על ספות ריש, קיבלה עונש לשבת על הקצה של הריש. מופיעה בדרך כלל בחלומות והזיות של מילעל ותותית, ביחסים בין מילעל לאמהּ שׂורר משבר. דודה רותי (דנה אינטרנשיונל) – דודתה הדתייה של תותית. שומרת כשרות. כעסה על מילעל שהפכה לה את כל המטבח לחלבי. הרצל (גיל ארי כהן) – מאבטח בכותל. המפקדת (נועם לוגסי) – מפקדת מחלקה 3 בה תותית ומילעל שירתו. מרבה להגיד "סתמו ת'פה". הענישה את תותית ומילעל פעמים רבות. בשבירת הדיסטנס חושפת את שמה וזהותה – רוני מכפר ויתקין ושהיא "טחונה בכסף". אך תותית לא הסכימה לסלוח לה על העונשים שנתנה להן. המב"ס (אורי גוטליב) – מפקד הבסיס בשבטה בו תותית ומילעל שירתו. שפט את שתיהן ותותית עזרה לו עם הבעיות שלו. ירדנה (תמר ראדה) – חברה של תותית ומילעל בצבא. ממוצא אתיופי. רעות ׁׁׁ(אלעד סמוכה) – חברתן של תותית ומילעל בצבא. נליה (דורית לב ארי) – מדריכה בריטריט. מדריך בריטריט (דן שפירא) גרטה כרמל (רות פרחי) – אישה זקנה המאושפזת באותו חדר עם תותית ומילעל. בהתחלה תותית ומילעל פחדו ממנה, אבל מאוחר יותר היא חולקת איתן גראס רפואי, נעשית חברה שלהן ומלמדת אותן על החיים. נפטרה בסוף הפרק. מטיילת (גילת אנקורי) – מטיילת בטבע. רבה עם תותית ומלעיל על עטיפה שמלעיל זרקה ובסוף הריב נופלת מצוק. רון (אורי לייזרוביץ') – לוביסט המנסה להשפיע על תותית ומילעל. שירן מוסן (שיר אברמוב) – חברת הילדות של תותית ומילעל. אביתר (החתיך של השכבה) בגד במילעל איתה. בפרק 10, התחתנה עם יוחאי וביקשה מתותית לארגן דברים לחתונה שלה. אביתר (דניאל מורשת) – למד עם תותית ומילעל בתיכון. מירב (נטע רוט) – למדה עם תותית ומילעל בתיכון. המורה עירית (שרה פון שוורצה) – המורה של תותית ומילעל בכיתה י"א. גדעון או מייק לינוביץ מ"רמת אביב גימל" (שלמה סדן) – מכור לסמים או שחקן. גילת (דניאל ג'יידלין) – חברה של שירן מוסן המגיעה לחתונה. רב (יניב ביטון) – הרב בחתתונהּ של שירן מוסן. השחקן עומר עציון מגלם דמויות רבות בסדרה, וביניהן: רמי – מאבטח בכיר בכותל, רס"פ, "צואולוג" בבית חולים, יועץ תקשורת, שרת בבית-ספר ועוד. בתפקיד עצמם: עדי ביטי, לוסי דובינצ'יק, אמיר דדון, אודי סגל, גיא לרר. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי כמה תמונות מהפרקים הפכו לממים ברשתות החברתיות. התוכנית זכתה גם להתייחסות על ידי האקדמיה ללשון העברית. לאורך הסדרה התארחו שחקנים וידוענים ישראליים רבים במסגרת הופעת אורח, ביניהם דנה אינטרנשיונל, גילת אנקורי, אורי גוטליב, דן שפירא, שרה פון שוורצה, יניב ביטון ודניאל מורשת. אתר האינטרנט הרשמי של זאת וזאתי זאת וזאתי, ברשת החברתית אינסטגרם "זאת וזאתי", במסד הנתונים הקולנועיים IMDb (באנגלית) "זאת וזאתי", באתר אידיבי "זאת וזאתי", במסד הנתונים הקולנועיים KinoPoisk (ברוסית) "זאת וזאתי", במיזם "אישים" לתיעוד היצירה הישראלית אריאנה מלמד, "זאת וזאתי": מה שמצחיק ברשת לא תמיד עובד בטלוויזיה, באתר הארץ, 17 בנובמבר 2019 גדי סולומון, "זאת וזאתי": עמבה עם נצנצים, באתר ישראל היום, 12 בינואר 2020 נבו שפיר, ‏מוגזמת, בקטע טוב: "זאת וזאתי" עושה את ההומור הטלוויזיוני כיפי שוב, באתר מעריב אונליין, 1 בנובמבר 2019 מורן שריר, בני דור ה-Y הבינו סוף סוף שכדי להיות סטנדאפיסט כדאי גם להיות מצחיק, באתר הארץ, 13 בפברואר 2020 אורי שצ'יגובסקי, חוכמת הככה: "זאת וזאתי" ואתם, באתר ישראל היום, 15 במאי 2020 מיכל ישראלי, ‏כל העניין הזה עם התות, באתר ‏מאקו‏, 3 בנובמבר 2019 אלכסנדר כץ, חגיגות ברשת: מצליחה שוב לנצח בפריים - בזכות משחקי השף, באתר אייס, 10 בנובמבר 2019 אלכסנדר כץ ומשה בנימין, מוצ"ש גדוש: 12.6% לנבחרת, מאסטר שף ניצחה את משחקי השף, באתר אייס, 17 בנובמבר 2019 אלכסנדר כץ, סופ"ש עם החלטה דרמטית בנוגע לרה"מ - ומותגי ריאליטי גדולים, באתר אייס, 24 בנובמבר 2019 מוצ"ש: ספתח יפה לשנות ה-80, הכוכב הבא עדיין מככבת, באתר אייס, 1 בדצמבר 2019 עינת שחק, שיא עונתי לתחקיר המקור, אבל פרק הפתיחה של עובדה הוביל, באתר אייס, 8 בדצמבר 2019 מוצ"ש: מהדורת החדשות בקשת הובילה את טבלת הרייטינג, באתר אייס, 15 בדצמבר 2019 עובדה הובילה את טבלת הרייטינג בסופ"ש, המקור הרחק מאחור, באתר אייס, 22 בדצמבר 2019 הכוכב הבא ממשיכה להוביל, ראש בראש צמוד בפריים של שישי, באתר אייס, 27 בדצמבר 2019 עינת שחק, האח הגדול הדיחה את הכוכב הבא מראש הפריים במוצאי שבת, באתר אייס, 5 בינואר 2020 עינת שחק, נפרדנו כך: אורן חזן עוזב את בית האח הגדול ומנצח את הרייטינג, באתר אייס, 12 בינואר 2020 פוסט של האקדמיה ללשון העברית באינסטגרם פוסט של האקדמיה ללשון העברית באינסטגרם